16/ 11/ 2022

**ΔΕΛΤΙΟ ΤΥΠΟΥ**

**Αγκαλιάζει όλη την Κρήτη και το Ν.Αιγαίο η ΔηΤΟΒ Κρήτης

*Φωταγώγηση της Περιφέρειας Κρήτης και των τεσσάρων Περιφερειακών Ενοτήτων της Κρήτης
και της Περιφέρειας Νοτίου Αιγαίου για την Παγκόσμια Ημέρα Ομφαλικού Αίματος***[**#StemCellAwarenessWeek2022**](https://twitter.com/hashtag/StemCellAwarenessWeek2020?src=hashtag_click) **#ΔωριζωΟμφαλικοΑιμα**

Δυνατό μήνυμα ελπίδας και αισιοδοξίας έδωσαν όλοι που συμμετείχαν στις εκδηλώσεις ενημέρωσης και

ευαισθητοποίησης που πραγματοποιήθηκαν για την αξία της δωρεάς ομφαλικού αίματος. Στο πλαίσιο αυτό

φωτίστηκαν – στις 15 Νοεμβρίου - στα χρώματα της Δημόσιας Τράπεζας Ομφαλικών Βλαστοκυττάρων (ΔηΤΟΒ) Κρήτης, τα κτίρια της **[Περιφέρειας Κρήτης](https://www.crete.gov.gr/)** – συμπεριλαμβανομένων και των **τεσσάρων** **Περιφερειακών Ενοτήτων της Κρήτης –** καθώς καιτης [**Περιφέρειας Ν.Αιγαίου**](https://www.pnai.gov.gr/) στο νησί της **Ρόδου**, στο πλαίσιο της **Εβδομάδας Ενημέρωσης για τα Βλαστοκύτταρα** που πραγματοποιείται **14 εως 18 Νοεμβρίου**, από τη [**Δημόσια Τράπεζα Ομφαλικών Βλαστοκυττάρων Κρήτης** (ΔηΤΟΒ Κρήτης)](https://www.cordbloodbankcrete.gr/) της Αιματολογικής Κλινικής του ΠΑΓΝΗ - για έκτη συνεχή χρονιά - με **συνδιοργανωτή την Περιφέρεια Κρήτης,** ενώφέτος τελεί **υπο την αιγίδα της 7ης Υγειονομικής Περιφέρειας** (ΥΠΕ)Κρήτης, με αφορμή την Παγκόσμια Ημέρα Ομφαλικού Αίματος*.*

Η **κοινή δράση** **φωταγώγησης** - που πραγματοποιείται *για πρώτη φορά* με την συμμετοχή της **Περιφέρειας Ν.Αιγαίου** και των **τεσσάρων Περιφερειακών Ενοτήτων** **της Κρήτης** - έχει σκοπό την διάδοση του μηνύματος της αξίας της εθελοντικής προσφοράς προς τους συνανθρώπους μας, την ευαισθητοποιήση και ενημέρωση των συμπολιτών μας για την χρησιμότητα της δωρέας Ομφαλικού Αίματος για την θεραπεια ασθενών με αιματολογικά νοσήματα.

Ο Περιφερειάρχης Κρήτης κ. **Σταύρος Αρναουτάκης δήλωσε:** ***«****Είναι ιδιαίτερη χαρά μας που εφέτος στην Παγκόσμια αυτή ημέρα συμμετέχουν όλες οι Περιφερειακές Ενότητες της Κρήτης διαδίδοντας την αξία της εθελοντικής προσφοράς προς τους συμπολίτες μας, αλλά και την χρησιμότητα της δημιουργίας αποθέματος μοσχευμάτων ομφαλικού αίματος για την Κρήτη και την χώρα συνολικά. Το έργο της ΔηΤΟΒ Κρήτης συμβάλλει στη θεραπεία ασθενών με αιματολογικά νοσήματα, αλλά και στην πρόσβαση σε σύγχρονες θεραπείες στο πεδίο της Αναγεννητικής Ιατρικής. Ως Περιφέρεια Κρήτης, με τη συμμετοχή μας σε αυτή την δράση που ξεπερνά τα όρια της Κρήτης και φτάνει στα νησιά του Νοτίου Αιγαίου, επιβεβαιώνουμε την πεποίθησή μας, πως η προστασία της ανθρώπινης ζωής βρίσκεται στην κορυφή κάθε οργανωμένης κοινωνίας. Πως η προσφορά στο συνάνθρωπο έρχεται στη δεύτερη θέση της ίδιας κοινωνικής πυραμίδας. Και στις δύο αυτές αξίες η Δημόσια Τράπεζα Βλαστοκυττάρων διαδραματίζει καθοριστικό ρόλο».*

Ο Περιφερειάρχης Ν.Αιγαίου, **κ. Γιώργος Χατζημάρκος, δήλωσε**: ***«****Συμμετέχουμε ως Περιφέρεια Νοτίου Αιγαίου σε αυτή την κοινή με την Περιφέρεια Κρήτης δράση ενημέρωσης, προκειμένου να συμβάλουμε στη θεραπεία ασθενών με αιματολογικές ασθένειες. Αγκαλιάζουμε και εμείς αυτή την ευγενή προσπάθεια, που με τρόπο συστηματικό και αποτελεσματικό εκπονεί η Δημόσια Τράπεζα Ομφαλικών Βλαστοκυττάρων Κρήτης, στην οποία στρέφονται και νησιώτες από το Ν. Αιγαίο, για την περαιτέρω ανάδειξη της αξίας της δωρεάς του ομφαλικού αίματος και για την διευκόλυνση της πρόσβασης στις πιο σύγχρονες θεραπείες της Ιατρικής. Μία πράξη αλληλεγγύης και προσφοράς ιδιαίτερα σημαντική για εμάς τους νησιώτες, που δείχνουμε σταθερά και στην πράξη την προσκόλλησή μας στις αξίες του αλτρουισμού, του εθελοντισμού και της φροντίδας».*

Η Καθηγήτρια Αιματολογίας και Διευθύντρια της Αιματολογικής Κλινικής ΠΑΓΝΗ και της ΔηΤΟΒ Κρήτης, κ. **Ελένη Παπαδάκη**, **ανέφερε**: *«Είναι χαρά μας που και εφέτος, με διευρυμένο κύκλο συνεργατών, πραγματοποιούμε για έκτη συνεχή χρονιά την Εβδομάδα Ενημέρωσης* *για τα βλαστοκύτταρα και το ομφαλικό αίμα.*

*Στόχος μας είναι η ΔηΤΟΒ Κρήτης, να ενισχύεται και να εξελίσσεται ώστε να δύναται να προσφέρει τις υπηρεσίες, σε όλο και πιο διευρυμένο κύκλο ασθενών. Ευχαριστούμε όλους τους συμμετέχοντες για την στήριξη τους σε αυτην την δράση και κοινή προσπάθεια για την διάδοση του μηνυμάτος της σημαντικότητας της δωρεάς ομφαλικού αίματος».*

Το παρών στην εκδήλωση έδωσαν ο Περιφερειάρχης Κρήτης, **Σταύρος Αρναουτάκης**, ο Διοικητής της 7 ης Υγειονομικής Περιφέρειας (ΥΠΕ), **Νεκτάριος Παπαβασιλείου**, ο Αντιπεριφερειάρχης Αθλητισμού, Πρόληψης και Κινητών Μονάδων, Γιώργος Πιτσούλης, ο Εντεταλμένος Περιφερειακός Σύμβουλος Δημόσιας Υγείας, Λάμπρος **Ν. Βαμβακάς**, η Εντεταλμένη Περιφερειακή Σύμβουλος Διασύνδεσης της Περιφέρειας με Εθελοντικές Οργανώσεις, **Γεωργία Μηλάκη** και η Αντιδήμαρχος Κοινωνικών Υπηρεσιών του Δήμου Ηρακλείου, **Ρένα Παπαδάκη-Σκαλίδη**. Στην Περιφέρεια Ν.Αιγαίου, η φωταγώγηση έγινε παρουσία του Περιφερειάρχη **Γιώργου Χατζημάρκου** και της Αντιπεριφερειάρχη Υγείας και Κοινωνικής Μέριμνας Νοτίου Αιγαίου, **Χαρούλα Γιασιράνη.**

Στη δράση παρόντες απο τη **ΔηΤΟΒ Κρήτης** ήταν η Καθηγήτρια Αιματολογίας και Διευθύντρια της Αιματολογικής Κλινικής ΠαΓΝΗ και της ΔηΤΟΒ Κρήτης, **Ελένη Παπαδάκη**, ο Αναπληρωτής Καθηγητής Αιματολογίας του Πανεπιστημίου Κρήτης, Ειδικός σε επιστημονικά και ερευνητικά πεδία της ΔηΤΟΒ, **Χαράλαμπος Ποντίκογλου**, η Υπεύθυνη του Εργαστηρίου Επεξεργασίας Ομφαλικών Μοσχευμάτων και Υπεύθυνη Ποιότητας, **Δρ. Ειρήνη Μαυρουδή** και η Τεχνολόγος Ιατρικών Εργαστηρίων, μέλος της ΔηΤΟΒ, **Δρ. Ιωάννα Γόντικα**.

Σημαντική ήταν η συνεισφορά και η παρουσία των παιδιών και των εκπαιδευτικών των **ΚΔΑΠ Αλικαρνασσού, Αγίου Ιωάννη και Κέντρου του Δήμου Ηρακλείου**, υπό την οργάνωση και το συντονισμό της υπεύθυνης του ΚΔΑΠ Αγίου Ιωάννη **Δέσποινας Πλευράκη**, της εικαστικού **Ιουλίας Γεωργακοπούλου** και της Εκπαιδευτικού **Αντωνίας Τριανταφύλλου**. Τα παιδιά και οι εκπαιδευτικοί έφτιαξαν χειροτεχνίες για να μοιραστούν με μικρούς και μεγάλους, και θέλησαν να επικοινωνήσουν με τη **μουσική και εικαστική τους παρέμβαση** ένα συγκινητικό μήνυμα αλληλεγγύης, χαράς και αισιοδοξίας.

Στις προγραμματιζόμενες δράσεις της Εβδομάδας συμμετέχουν επίσης η [**Ιατρική Σχολή**](http://www.med.uoc.gr/) του Πανεπιστημίου Κρήτης, τo Γραφείο Σχολικών Δραστηριοτήτων της Διεύθυνσης **[Δευτεροβάθμιας](http://dide.ira.sch.gr/new/)** Εκπαίδευσης Ν. Ηρακλείου, ο Παγκρήτιος Σύνδεσμος Εθελοντών Αιμοδοτών και Δωρητών Οργάνων Σώματος ‘[**Αιματοκρήτης**](http://www.aimatocritis.gr)’, ο Σύλλογος Εθελοντικής Προσφοράς και Στήριξης Χανίων ‘**[Ορίζοντας](https://www.orizondas.gr/)**’, ο Σύλλογος Εθελοντών Αιμοδοτών Ν. Ρεθύμνης **‘[Δοτες Ζωης](https://www.facebook.com/sea.rethymnou.dotes.zois/)’**, ο **[Όμιλος Βρακοφόρων Κρήτης](https://omilosvrakoforonkritis.gr/)**,ο Σύλλογος φίλων Αιματολογικής Κλινικής

Ηρακλείου ‘**[Αναγέννηση](https://www.syllogos-anagennisi.gr/)**’ καθώς και το Κένρο Δημιουργικής Απασχόλησης Παιδιών Δήμου Ηρακλείου (**[ΚΔΑΠ](https://www.kdap.dikeh.gr/prosopiko-kdap)**). Η φετινή Εβδομάδα Ενημέρωσης περιλαμβάνει:

* Την έναρξη από την ΔηΤΟΒ Κρήτης και το ΠΑΓΝΗ *(Κλινικές Αιματολογική και Αγγειοχειρουργική)*, της μελέτης και ***αξιοποιήσης******πλάσματος πλούσιο σε αιμοπετάλια*** για διαβητικούς ασθενείς με χρονια έλκη, προάγοντας την κλινική χρήση του ομφαλικού αίματος.
* την διάθεση απο την ΔηΤΟΒ Κρήτης **100 νέων μονάδων** ομφαλικού αίματος, δώρα ζωής για συνανθρώπους μας, μέσω του Εθνικού Οργανισμού Μεταμοσχεύσεων (ΕΟΜ) της χώρας μας.
* **Επισκέψεις 100 μαθητών τεσσάρων Λυκείων**, σε συνεργασία με το Γραφείο Σχολικών Δραστηριοτήτων Διεύθυνσης Δευτεροβάθμιας Εκπαίδευσης Ν. Ηρακλείου
* **Δράσεις ενημέρωσης** για την δωρεά ομφαλικού αίματος απο το προσωπικό της ΔηΤΟΒ Κρήτης και σε συνεργασία: με τον Συλλόγο ‘**Αιματοκρήτης**’ στο Ηράκλειο, με τον Σύλλογο ‘**Ορίζοντας**’ στα Χανιά, με τον Σύλλογο ‘**Δότες Ζωής’** σε συνεργασία με τον **Όμιλο** [**Βρακοφόρων**](https://omilosvrakoforonkritis.gr/) **Κρήτης** στο χώρο της **[Αιμοδοσίας](https://www.rethymnohospital.gr/)** **Γ. Νοσοκομείου Ρεθύμνου**, και την συμμετοχή του **ΚΔΑΠ Αγ. Ιωάννη Ηρακλείου** στη διάδοση του μηνύματος της συμμετοχής σε πράξεις εθελοντισμού και αλληλεγγυής
* την [**διαδικτυακή**](https://www.artsteps.com/view/5fa33ac948e0fe016ee9a2be)ανανεωμένη, με νέα έργα, **Εικονική Εικαστική Έκθεση** ιατρών και φοιτητών της Ιατρικής Σχολής του Πανεπιστημίου Κρήτης και Πανεπιστημίων του Εξωτερικού *«Multipotent colors: Painting for the Stem Cells Awareness Week»* με τα δικά τους μήνυματα ζωής
* το τραγούδι της [**Ολίνας**](https://www.youtube.com/watch?v=AJntdhqqNrw) **«It’s not a secret anymore»** *(μετ. Δεν είναι πιά Μυστικό),*  που επικοινωνεί ενα αισιόδοξο μήνυμα ελπίδας μέσα απο την εθελοντική προσφορά και την γέννηση ενός παιδιού
* τη **νέα, ανανεωμένη ιστοσελίδα της ΔηΤΟΒ Κρήτης** [**www.cordbloodbankcrete.gr**](http://www.cordbloodbankcrete.gr) παρέχοντας σαφή επισκόπηση του Έργου και των υπηρεσιών, [**εικονική ξενάγηση**](https://youtu.be/b0Vx8rwP1IU)και γνωριμία με την **επιστημονική ομάδα** και το **ερευνητικό έργο** της ΔηΤΟΒ Κρήτης, ενημερωτικά **σεμινάρια** **γονέων** και πρόσβαση σε ενημερωτικό υλικό και την **διαδικασία δωρεάς ομφαλικού αίματος**, με απαντήσεις σε **συχνές ερωτήσεις**, και όλες τς δράσεις της ΔηΤΟΒ Κρήτης.

Αναλυτικά για το πρόγραμμα δράσεων της Εβδομάδας Ενημέρωσης **δείτε** [**εδώ.**](https://www.cordbloodbankcrete.gr/images/%CE%94%CE%95%CE%9B%CE%A4%CE%99%CE%9F_%CE%A4%CE%A5%CE%A0%CE%9F%CE%A5_%CE%94%CE%B7%CE%A4%CE%9F%CE%92_2022.pdf)

Η Εβδομάδα έχει σχεδιαστεί λαμβάνοντας όλα τα προβλεπόμενα μέτρα πρόληψης κατά της διασποράς του κορωνοϊού covid-19.

**Για επικοινωνία με τη ΔηΤΟΒ Κρήτης:** **info@cordbloodbankcrete.gr** **, Tηλ.** 2810-394726, 6930847253
**Επικοινωνία για ΜΜΕ και δημοσιογράφους:** **press@cordbloodbankcrete.gr**

[#StemCellAwarenessWeek2022](https://twitter.com/hashtag/StemCellAwarenessWeek2020?src=hashtag_click) #WCBD22 #WorldCordBloodDay #ΔωριζωΟμφαλικοΑιμα
#ΔηΤΟΒΚρητης #Περιφερεια\_Κρητης #creteregion #RegionOfSouthAegean
#ΟμφαλικοΑιμα #Βλαστοκυτταρα #DonateCordBlood
#itsnotasecretanymore #JohnAtHisBest #JohnwonTHErace #OlinaforCBBC

**Ακολουθήστε τη ΔηΤΟΒ Κρήτης Facebook** [**@cordbloodbankcrete.gr**](https://www.facebook.com/cordbloodbankcrete.gr/) **twitter** [**@PublicCBBC**](https://twitter.com/PublicCBBC) **YouTube** [**Cord Blood Bank Crete**](https://www.youtube.com/channel/UCtz1Y3peWByrkCsRwshkl9g/playlists) **Σχετικά links:**[**Κοινό Δελτίο Τύπου**](https://www.cordbloodbankcrete.gr/images/%CE%94%CE%95%CE%9B%CE%A4%CE%99%CE%9F_%CE%A4%CE%A5%CE%A0%CE%9F%CE%A5_%CE%94%CE%B7%CE%A4%CE%9F%CE%92_2022.pdf) **Εβδομάδας Ενημέρωσης για τα Βλαστοκύτταρα** απο την Περιφέρεια Κρήτης, την Περιφέρεια Ν.Αιγαίου και την ΔηΤΟΒ Κρήτης

[**Φωτογραφίες**](https://www.cordbloodbankcrete.gr/index.php/news/polymesa/2022-media/fotagogiseis-2022) **Κοινής δράσης** **Φωταγώγησης** του Κεντρικού Κτιρίου της **Περιφέρειας Κρήτης** και των Περιφερειακών Ενοτήτων **Ηρακλείου, Λασιθίου, Ρεθύμνου, Χανίων** και της **Περιφέρειας** **Ν. Αιγαίου** *(διαθέσιμες μετα τις 18.30 στις 15/11)*

[**Φωτογραφίες Δράσεων**](https://www.cordbloodbankcrete.gr/index.php/news/polymesa/2022-media/draseis-syllogwn-evd-enhm-2022) Συλλόγων **‘Αιματοκρήτης’**, ‘**Αναγέννηση**’ ‘**Ορίζοντα**’, ‘**Δότες Ζωής**’, ‘ **Όμιλος Βρακοφόρων Κρήτης’** , και **‘ΚΔΑΠ’**
[**Εικονική Έκθεση**](https://www.artsteps.com/view/5fa33ac948e0fe016ee9a2be) **Ιατρών** και **Φοιτητών** της Ιατρικής Σχολής Παν/μίου Κρήτης και Παν/μίων Εξωτερικού

**Λογότυπο** WCBD[**εδώ**](https://www.cordbloodbankcrete.gr/images/world_cord_blood_day_2021.gif)**και**[**εδώ**](https://www.worldcordbloodday.org/uploads/7/4/6/3/74635759/world_cord_blood_day_2021.jpg)

[**Επίσημο Τραγούδι**](https://t.co/lFy3OBA3A4?amp=1) της ΔηΤΟΒ Κρήτης

[**Εικονική ξενάγηση**](https://youtu.be/b0Vx8rwP1IU) στη ΔηΤΟΒ Κρήτης